nahid-hub/BLUGE-bengali-wikipedia-section-title-prediction huggingface dataset:
১৯২৮-২৯ মৌসুমের আন্তঃঔপনিবেশিক প্রতিযোগিতায় ত্রিনিদাদের প্রথম খেলায় ৪/১৪ পেয়েছিলেন। কিন্তু প্রতিযোগিতার শিরোপা বিজয়ে আর তেমন কোন ভূমিকা রাখতে পারেননি। ঐ বছরের শেষদিকে জুলিয়েন কানের নেতৃত্বাধীন ইংরেজ দলের বিপক্ষে ওয়েস্ট ইন্ডিজ একাদশের সদস্যরূপে জ্যামাইকায় খেলার সুযোগ লাভ করেন। খেলায় তিনি ৭/৭৭ পেয়েছিলেন। তিনি ও অন্য দুইজন জ্যামাইকান খেলোয়াড়কে খেলায় অংশগ্রহণ করার সুযোগ দেয়া হয়েছিল। ১৯২৯-৩০ মৌসুমের প্রতিযোগিতায় ত্রিনিদাদ দল ব্রিটিশ গায়ানার কাছে হেরে যায়। এ খেলায় জো স্মল খুব কমই অবদান রেখেছিলেন। ঐ মৌসুমে এমসিসি দল পুণরায় সফর করে। সফরকারী দলের বিপক্ষে ত্রিনিদাদের দুই খেলার একটি তার অংশগ্রহণ ছিল। খেলায় তেমন সফলতা না পেলেও ত্রিনিদাদে সফরকারী ইংল্যান্ডের বিপক্ষে চার টেস্ট নিয়ে গড়া সিরিজের দ্বিতীয় টেস্টে তাকে ওয়েস্ট ইন্ডিজের পক্ষে খেলার সুযোগ দেয়া হয়। খেলায় তিনি একটিমাত্র উইকেট পান এবং ২০ ও ৫ রান তুলেছিলেন। এটিই তার সর্বশেষ টেস্ট অংশগ্রহণ ছিল। তিনটি টেস্টে অংশ নিয়ে ১৩.১৬ গড়ে ৭৯ রান এবং বল হাতে ৬১.৩৩ গড়ে ৩ উইকেট পান তিনি।

এরপর আরও দুইটি প্রথম-শ্রেণীর খেলায় অংশ নিয়েছিলেন জো স্মল। ১৯৩০-৩১ মৌসুমে ওয়েস্ট ইন্ডিজে কোন প্রথম-শ্রেণীর ক্রিকেট খেলা অনুষ্ঠিত হয়নি। তবে, তিনি ত্রিনিদাদের পক্ষে খেলা চালিয়ে যেতে থাকেন। ১৯৩১-৩২ মৌসুমের আন্তঃঔপনিবেশিক প্রতিযোগিতার শিরোপা বিজয়ী ত্রিনিদাদ দলের সদস্য ছিলেন। নিজস্ব সর্বশেষ প্রথম-শ্রেণীর ইনিংসে ৬৬ রান তুলেন ও সর্বশেষ ডেলিভারিতে উইকেট তুলে নেন। সমগ্র খেলোয়াড়ী জীবনে ২৬.১৭ গড়ে ৩,০৬৩ রান তুলেন ও ২৭.৮১ গড়ে ১৬৫ উইকেট দখল করেন। ১৯৪০-এর দশকের সূচনালগ্ন পর্যন্ত দক্ষিণ ত্রিনিদাদে সফলতার সাথে স্থানীয় লীগ ক্রিকেটে খেলা চালিয়ে যেতে থাকেন তিনি। ২৬ এপ্রিল, ১৯৫৮ তারিখে স্বল্পকালীন অসুস্থ থাকার পর ত্রিনিদাদের পয়েন্টে-আ-পিরে এলাকায় ৬৫ বছর বয়সে তার দেহাবসান ঘটে। ওয়েস্ট ইন্ডিজে তাকে প্রায় সবাই ভুলেই গিয়েছিল। তবে, ১৯৮৪ সালে ত্রিনিদাদ ও টোবাগো স্পোর্টস হল অব ফেমে তাকে অন্তর্ভূক্ত করা হয়।

সঠিক অনুচ্ছেদ শিরোনাম কোনটি?
titleA. শেষের বছরগুলো
titleB. ইংল্যান্ড গমন, ১৯২৩
titleC. আন্তঃঔপনিবেশিক প্রতিযোগিতা
titleD. আন্তর্জাতিক ক্রিকেট
উত্তর: titleA
ভারতের ২০০১ সালের আদমশুমারি অনুসারে শিলাপাথার শহরের মোট জনসংখ্যা হল ২২,৩০৭ জন; এরমধ্যে পুরুষ ৫৩% এবং নারী ৪৭%। শিলাপাথারে সাক্ষরতার হার ৬৯%, যা সারা ভারতের সাক্ষরতার হারের ৫৯.৫% চাইতে বেশি। এখানে পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৬৩%। এই শহরের জনসংখ্যার ১৪% হল ৬ বছর বা তার কম বয়সী।

সঠিক অনুচ্ছেদ শিরোনাম কোনটি?
titleA. যোগাযোগ ব্যবস্থা
titleB. যোগাযোগ ব্যবস্থা
titleC. জনপরিসংখ্যান
titleD. শিক্ষাব্যবস্থা
উত্তর: titleC
ক্যান্সারের সাথে মানুষের সাধারণত একটি প্রতিরক্ষা পদ্ধতি আছে। তাছাড়া, অনেক ক্যান্সার রোগীরা রেডিও থেরাপি এবং শক্তিশালী ইমিউনোসুপ্প্রেসিভ ওষুধ যা সংক্রমণের লড়াইয়ের জন্য শরীরের ক্ষমতার চাপ দেয়। ক্যান্সারের সাথে সবাই অত্যন্ত সংবেদনশীল এবংইনফ্লুয়েঞ্জা থেকে জটিলতার জন্য ঝুঁকিপূর্ণ। ক্যান্সার বা ক্যান্সারের ইতিহাসে মৌসুমী ইনফ্লুয়েঞ্জা প্রচেষ্টা গ্রহণ করা উচিৎ প্রচেষ্টা মানুষের সাথে। ইনফ্লুয়েঞ্জা টিকা ফুসফুসের ক্যান্সার রোগীদের জন্য মারাত্মক। ক্যান্সার নিউমোনিয়া এবং ব্রঙ্কাইটিস জটিলতার দিকে রোগীকে পরিচালিত করে। যারা ক্যান্সারে আক্রান্ত তাদের নাসাল স্প্রে ভ্যাকসিন গ্রহণ করা উচিত নয়। দুর্বল রোগ প্রতিরোধক ব্যবস্থাপনার সঙ্গে যারা তাদের ফ্লু শট নিরাপদ। যারা কেমোথেরাপি অথবা রেডিও থেরাপি হিসাবে গত মাসে ক্যান্সার চিকিৎসা পেয়েছে বা যদি ক্যান্সারের রক্ত বা লিম্ফ্যাটিক ফর্ম থাকে তবে তাদের ডাক্তারকে অবিলম্বে কল করতে হবে যদি তাদের ইনফ্লুয়েঞ্জা থাকে। 

সঠিক অনুচ্ছেদ শিরোনাম কোনটি?
titleA. সময়
titleB. এইচআইভি / এইডস
titleC. ক্যান্সার
titleD. ডায়াবেটিস
উত্তর: titleC
ঘরোয়া ক্রিকেটে দূর্দান্ত ক্রীড়াশৈলী প্র্রদর্শন করায় ২৪ এপ্রিল, ২০১৫ তারিখে সফরকারী পাকিস্তান জাতীয় ক্রিকেট দলের বিরুদ্ধে একমাত্র টুয়েন্টি২০ আন্তর্জাতিকে তাকে দলের সদস্য করা হয়। খেলায় তিনি শহীদ আফ্রিদি ও মোহাম্মদ হাফিজের উইকেট পান। মিরপুরের শের-ই-বাংলা জাতীয় স্টেডিয়ামে অনুষ্ঠিত একমাত্র টুয়েন্টি২০ আন্তর্জাতিক ক্রিকেটে অভিষেক ঘটে তার। খেলায় বাংলাদেশ দল প্রথমবারের মতো পাকিস্তানের বিপক্ষে টুয়েন্টি২০ আন্তর্জাতিকে ৭ উইকেটের বিশাল ব্যবধানে জয়লাভ করে।

সঠিক অনুচ্ছেদ শিরোনাম কোনটি?
titleA. আন্তর্জাতিক খেলোয়াড়ী জীবন
titleB. প্রারম্ভিক জীবন
titleC. টুয়েন্টি২০ আন্তর্জাতিক
titleD. একদিনের আন্তর্জাতিক
উত্তর: titleC
১৮৫৩ সালের অক্টোবর মাসে এঙ্গলো-বেলজিয়ান বেনেডিক্টাইনসরা ষোড়শ শতাব্দীর বেনেডিক্টাইন সন্ত প্ল্যাসিডের নামানুসারে এই স্কুল প্রতিষ্ঠা করে। পরবর্তীতে খ্রীষ্টান ধর্মপ্রচারক পবিত্র ক্রুশ সংঘ এই স্কুলের পরিচালনার দায়িত্ব গ্রহণ করে। কিন্তু নানাবিধ সমস্যার কারণে ১৮৭৫ সালে পবিত্র ক্রুশ সংঘ পুনরায় এঙ্গলো-বেলজিয়ান বেনেডিক্টাইনসদের স্কুলের পরিচালনার দায়িত্ব ফিরিয়ে দেয়, এবং পরবর্তীতে ১৮৮৯ সালে পুনরায় স্কুলটি পরিচালনার দায়িত্বভার গ্রহণ করে।
১৯২২ সালের ১০ জানুয়ারি বোউলেই স্কুল পরিচালনার দায়িত্ব পবিত্র ক্রুশ ব্রাদার সংঘের উপর ন্যস্ত করেন। এরপর থেকে আজ অবধি স্কুল পরিচালনার কাজ পবিত্র ক্রুশ ব্রাদাররাই করে আসছেন।
১৯২৮ সালে স্কুলটি কলকাতা বিশ্ববিদ্যালয়ের অন্তর্ভুক্তি লাভ করে। ১৯৩৬ সালে স্কুলের ৩ তলা মূলভবনের কাজ সমাপ্ত হয়।
দ্বিতীয় বিশ্বযুদ্ধ চলাকালীন ১৯৪২ সালে মিলিটারিরা স্কুল দখল করে নিলে স্কুলটি বরিশালের পাদ্রী শিবপুরে স্থানান্তরিত করা হয়। বরিশালে মাত্র ৮০ জন গরিব ছাত্র নিয়ে স্কুলটি পুনরায় চালু হয়। পরবর্তীতে ১৯৪৫ সালে স্কুলটি পুনরায় চট্টগ্রামে স্থানান্তরিত হয়।
শুরুতে স্কুলটি ইংরেজি মাধ্যমে থাকলেও ১৯৭১ সালে মুক্তিযুদ্ধে দেশ স্বাধীন হওয়ার পর স্কুলটিতে বাংলা মাধ্যমে শিক্ষাদান শুরু করা হয়।


সঠিক অনুচ্ছেদ শিরোনাম কোনটি?
titleA. ক্লাবসমূহ
titleB. অবস্থান
titleC. সহপাঠক্রমিক কার্যক্রম
titleD. ইতিহাস
উত্তর: titleD
খাওলা বিনতে সালাবার স্বামীর নাম আওস ইবনে আস সামিত, যিনি বিখ্যাত সাহাবা মদিনার খাযরাজ গোত্রের নেতা উবাদা ইবনে আস সামিতের ভাই। আওস ইবনে আস সামিত একজন কবি ছিলেন এবং বদর, উহুদ, খন্দকসহ সকল যুদ্ধে অংশগ্রহণ করেন। ফিলিস্তীনের রামাল্লায় হিজরী ৩২ সনে ৭২ বছর বয়সে ইনতিকাল করেন।

খলিফা উমরের সময় একবার খাওলার সাথে উমরের কথা হয়েছিলো, উমর তাকে অত্যন্ত সন্মান করে কথা বলেছেন।

সঠিক অনুচ্ছেদ শিরোনাম কোনটি?
titleA. জীবনী
titleB. গুণাবলী
titleC. ইসলাম গ্রহণ
titleD. যিহারের ঘটনা
উত্তর: titleA
দ্বিতীয় বিশ্বযুদ্ধের পর বাংলার শিল্পায়নের জন্য তৎকালীন সরকার ব্যাপক পরিকল্পনা গ্রহণ করে। তখন এতদঞ্চলে দক্ষ জনশক্তির অভাব দেখা দেয়। তৎকালীন সরকার নিযুক্ত একটি কমিটি যন্ত্র, তড়িৎ, কেমি ও কৃষি প্রকৌশলে ৪ বছর মেয়াদী ডিগ্রী কোর্সে ১২০ জন ছাত্রের জন্য ঢাকায় একটি প্রকৌশল কলেজ স্থাপন এবং স্কুলটিকে তৎকালীন পলাশী ব্যারাকে স্থানান্তর করে পুর, যন্ত্র, ও তড়িৎ কৌশলে ৪ বছর মেয়াদী ডিপ্লোমা কোর্সে ৪৮০ জন ছাত্র ভর্তির সুপারিশ করেন। ১৯৪৭ সালের মে মাসে সরকার ঢাকায় একটি প্রকৌশল কলেজ স্থাপনের সিদ্ধান্ত নেন ও ছাত্র ভর্তির জন্য বর্তমান পশ্চিমবঙ্গের শিবপুরস্থ বেঙ্গল ইঞ্জিনিয়ারিং কলেজ ও ঢাকায় আহসানউল্লাহ ইঞ্জিনিয়ারিং স্কুলে পরীক্ষা নেয়া হয়।

সঠিক অনুচ্ছেদ শিরোনাম কোনটি?
titleA. ক্যাম্পাস
titleB. প্রকৌশল বিশ্ববিদ্যালয় হিসেবে
titleC. দ্বিতীয় বিশ্বযুদ্ধের পর
titleD. ভার্চুয়াল ক্লাসরুম
উত্তর: titleC
তিনি বহু সাহিত্যিক পত্রিকায় গঠনমূলক অবদান রেখেছেন। ১৯০৯ থেকে ১৯১৩ পর্যন্ত "মানসী" পত্রিকার সম্পাদক ছিলেন। ১৯২১ এবং ১৯২২ সালে তিনি "যমুনা" পত্রিকার যুগ্ন সম্পাদক হিসেবে কাজ করেন। ১৯৪৭ থেকে ১৯৪৮ "পূর্বাচল" পত্রিকার মালিক এবং সম্পাদক ছিলেন। তার রচনায় তার সমকালীন রবীন্দ্র সাহিত্যের প্রভাব লক্ষ্য করে যায়। তাকে রবীন্দ্র পরবর্তী বাংলা সাহিত্যের একজন প্রধান সাহিত্যিক হিসেবে বিবেচনা করে হয়। বাগচি ১৯৪৮ সালের ১লা ফেব্রুয়ারি মৃত্যুবরন করেন।

পল্লী-প্রীতি যতীন্দ্রমোহন বাগচীর কবিমানসের একটি প্রধান বৈশিষ্ট্য। "পথের পাঁচালী"র বিভূতিভূষণ বন্দ্যোপাধ্যায় ও কবি জীবনানন্দ দাশের মত তার কাব্যবস্তু নিসর্গ-সৌন্দর্যে চিত্ররূপময়। গ্রাম বাঙলার শ্যামল স্নিগ্ধ রূপ উন্মোচনে তিনি প্রয়াসী হয়েছেন। গ্রাম জীবনের অতি সাধারণ বিষয় ও সুখ-দুঃখ তিনি সহজ সরল ভাষায় সহৃদয়তার সংগে তাৎপর্যমণ্ডিত করে প্রকাশ করেছেন।

সঠিক অনুচ্ছেদ শিরোনাম কোনটি?
titleA. সাহিত্যকর্ম
titleB. শৈশব
titleC. কর্মজীবন
titleD. সাহিত্য জীবন
উত্তর: titleD
দীর্ঘ ৪৭ বছর ধরে বিভিন্ন ধরনের প্রাণি সংগ্রহের পর বর্তমানে এটি একটি সমৃদ্ধ চিড়িয়াখানায় পরিণত হয়েছে।
চিড়িয়াখানায় সংরক্ষিত বিভিন্ন প্রাণীর মধ্যে রয়েছে: বিলুপ্তপ্রায় সাদা বাঘ, বিরল প্রজাতির সোনালী বাঘ, সোনালী হনুমান, সজারু, হিংস্র মেছো বিড়াল, চারপাশে আতপ চালে গন্ধ ছড়ানো গন্ধগোকুল, পাহাড়ি বক, নিশি বক, সোনালী কচ্ছপ ও অসংখ্য বিরল প্রজাতির পাখি। এছাড়াও আছে বাংলা লজ্জাবতী বানর, উড়ন্ত কাঠবিড়ালি, অজগর সাপ, হনুমান, মায়া হরিণসহ প্রায় দেড়শ প্রজাতির জীবজন্তু। রয়েছে কালো-হলুদ ডোরাকাটা ত্রিভুজাকৃতির বিলুপ্তপ্রায় শাকিনী সাপ (শংক্ষীণি)। আছে হিমালয়ান সিভিটকেট, মথুরা, সোনালি কচুয়া, বন্য খরগোশ, বন্য রাজহাঁস, লেঞ্জা, বালিহাঁস, প্যারিহাঁস, কোয়েল, লাভবার্ড, চিত্রা হরিণ, বনরুই, বিভিন্ন রঙের খরগোশ, সোনালি খাটাশ, গুইসাপ, ধনেশ, হিমালয়ান টিয়া, ময়না, কাসে-চড়া, কালিম, বাজিরিক, শঙ্খচিল, তোতা, সবুজ ঘুঘু, হরিয়াল প্রভৃতিও।

চিড়িয়াখানার বন্য পশুপাখি সংগ্রহের ব্যাপারে সিতেশ রঞ্জন বাবুর অভিমত হলো:
চিড়িয়াখানার পশুপাখিদের খাবার হিসাবে সাধারণত সরবরাহ করা হয় কাঁচা মাংস, সবজি, বিচি, বাদাম। তবে শাকিনী সাপের জন্য সরবরাহ করতে হয় সাপ, টিকটিকি, লেঞ্জা (এরেলা সাপ), মাটিয়া সাপ।

সঠিক অনুচ্ছেদ শিরোনাম কোনটি?
titleA. স্টাফ করা পশুপাখি
titleB. প্রাণি সংগ্রহ
titleC. ইতিহাস
titleD. সাদা বাঘ
উত্তর: titleB
গুপ্ত সাম্রাজ্যের (খ্রিষ্টাব্দ ৪০০) পূর্ব হতেই এ প্রথার প্রচলন সম্পর্কে ঐতিহাসিক ভিত্তি পাওয়া যায়। গ্রিক দিগ্বিজয়ী সম্রাট আলেকজান্ডারের সাথে ভারতে এসেছিলেন ক্যাসান্ড্রিয়ার ঐতিহাসিক এরিস্টোবুলুস। তিনি টাক্সিলা (তক্ষশীলা) শহরে সতীদাহ প্রথার ঘটনা তার লেখনিতে সংরক্ষণ করেছিলেন। গ্রিক জেনারেল ইউমেনেস এর এক ভারতীয় সৈন্যের মৃত্যুতে তার দুই স্ত্রীই স্বত:প্রণোদিত হয়ে সহমরণে যায়; এ ঘটনা ঘটে খৃষ্ট পূর্বাব্দ ৩১৬ সালে। যদিও ঘটনার সত্বতা নিশ্চিত নয়।

সঠিক অনুচ্ছেদ শিরোনাম কোনটি?
titleA. মুসলিম শাসকদের মনোভাব
titleB. সতীদাহ প্রথার ইতিহাস
titleC. ঐতিহাসিক প্রমাণ
titleD. পৌরানিক ও মধ্যযুগীয় আদর্শ
উত্তর: titleC
যেহেতু মানবদেহের গঠন উন্নত ভাবে দেখানো যায়, বা নিজের বাহ্যিক রূপকে ভিন্নভাবে উপস্থাপন করা যায় তাই নিজের অসহায়ত্বকে দূর করতে মানুষ অনেক সময় সামগ্রিকীকরণের দ্বারস্থ হয়। মৌলিক মানবসত্তা থেকে দূরে সরে যায়। এগুলো অনেকসময় মানসিক অবসাদের জন্ম দিতে পারে। এছাড়াও যৌন আগ্রাসনের শিকার হওয়াও একটি অন্যতম কারণ, বিশেষ করে পোষাকে, কর্মস্থলে আর সামাজিক ক্ষেত্রে নিগ্রহ মানুষের জীবনে নিপীড়নের তিক্ততা এনে দেয়।

সঠিক অনুচ্ছেদ শিরোনাম কোনটি?
titleA. পুরুষের ক্ষেত্রে যৌন সামগ্রিকীকরণঃ
titleB. স্বকীয় সামগ্রিকীকরণঃ
titleC. মানসিক অবসাদের কারণঃ
titleD. নারী ও স্বকীয় সামগ্রিকীকরণঃ
উত্তর: titleC
এটি একটি মায়া নগররাষ্ট্র, যা কিনা বর্তমান হন্ডুরাস রাষ্ট্রে অবস্থিত। এই শহরের পূর্বপ্রান্তে রয়েছে কোপায়েন নদী। এই ধ্বংসপ্রাপ্ত শহর হন্ডুরাসের সান্টা রোজা ডে কোপায়েন শহর হতে ৩৫ মাইল বা ৫৬ কিলোমিটার দূরত্বে অবস্থিত। এই শহর বিখ্যাত ছিল জ্যোতির্বিদ্যার এবং সাংস্কৃতিক কারণে। খৃষ্টীয় নবম শতকে এই শহরের মোট বাসিন্দা ছিল ২০০০০ এর বেশি। এখানে বহু একশিলাস্তম্ভ দ্বারা সৃষ্ট অতিকায় গ্রানাইট পাথরের মূর্তি, দুটি পিরামিড এবং বল কোর্ট ছিল এই ঐতিহাসিক নগরীতে। মায়ারা আনুমানিক ৩০০ খৃষ্টাব্দে এই শহরের পত্তন করে এবং ১২০০ খৃষ্টাব্দে এই শহর সমপূর্ণভাবে পরিত্যাগ করে। ১৯৮০ খৃষ্টাব্দে এই শহর ওয়ার্ল্ড হেরিটেজ সাইটে রূপান্তরিত হয়। এর বার্ষিক আগত পর্যটকদের সংখ্যা আনুমানিক ৭ লাখ।

সঠিক অনুচ্ছেদ শিরোনাম কোনটি?
titleA. কোপায়েন
titleB. সাক্ষরতা
titleC. সময়
titleD. জীবনযাত্রা
উত্তর: titleA
গুডঅল সবসময় প্রাণী এবং আফ্রিকা সম্পর্কে উৎসাহী ছিলেন । তিনি ১৯৫৭ সালে কেনিয়ায় এর বন্ধুর ফার্মে যান। সেখানে তিনি কিছুদিন তার এক বন্ধুর সহায়িকা হিসেবে কাজ করেন। এরপর তাকে জন নেপার এবং ওসামা হিলের সাথে লন্ডন, ইংল্যান্ডে পশুর ওপরে পড়ালেখার জন্য পাঠানো হয়। তখন তিনি একজন শিম্পাঞ্জি গবেষণাকারী হিসেবে একজন হোমিডিস বিশেষজ্ঞের সহায়িকা হিসেবে নিযুক্ত হন। এই সূত্রে তাকে তানজানিয়া পাঠানো হয়। সেখানে তিনি গম্বি স্ট্রিম জাতীয় পার্কে তার গবেষণা শুরু করেন।

সঠিক অনুচ্ছেদ শিরোনাম কোনটি?
titleA. গম্বি স্ট্রিম জাতীয় পার্কে গবেষণা
titleB. আফ্রিকা
titleC. কর্মজীবন
titleD. জেন গুডঅল ইন্সটিটিউট
উত্তর: titleB
শামসুর রাহমান পেশায় সাংবাদিক ছিলেন। ১৯৫৭ সালে "দৈনিক মর্নিং নিউজ"-এ সহসম্পাদক হিসেবে কর্মজীবন শুরু করেন। ১৯৫৭ থেকে ১৯৫৯ সাল পর্যন্ত রেডিও পাকিস্তানের অনুষ্ঠান প্রযোজক ছিলেন। এরপর তিনি আবার ফিরে আসেন "দৈনিক মর্নিং নিউজ"-এ। সেখানে তিনি ১৯৬০ সাল থেকে ১৯৬৪ সাল পর্যন্ত সহযোগী সম্পাদক হিসেবে দায়িত্ব পালন করেন। এরপর ১৯৬৪ সালের নভেম্বর মাসে "দৈনিক পাকিস্তান" (স্বাধীনতা উত্তর "দৈনিক বাংলা)" এর সহকারী সম্পাদক পদে যোগ দেন এবং ১৯৭৭ সালের জানুয়ারী পর্যন্ত দায়িত্ব পালন করেন। ১৯৭৭ সালের ফেব্রুয়ারি মাসে তিনি একইসাথে "দৈনিক বাংলা" ও "সাপ্তাহিক বিচিত্রা"র সম্পাদক নিযুক্ত হন। ১৯৮৭ সালে সামরিক সরকারের শাসনামলে তাকে পদত্যাগে বাধ্য করা হয়। এরপর তিনি "অধুনা" নামের একটি মাসিক সাহিত্য পত্রিকার সম্পাদক হিসেবে দায়িত্ব পালন করেন।

সঠিক অনুচ্ছেদ শিরোনাম কোনটি?
titleA. পেশা
titleB. প্রতিবাদী কবি
titleC. মৃত্যু
titleD. জন্ম, শৈশব ও শিক্ষা
উত্তর: titleA
তার দাড়ানোর ভঙ্গীমাটি ক্রিকেটের ইতিহাসের সর্বাধিক ‘দুই চোখা’ নীতি হিসেবে পরিচিত লাভ করেছে। ডান কাঁধটি মিড-অফের দিকে থাকতো এবং ব্যাটকে ধরার ভঙ্গীমা হাতলের শেষ প্রান্ত স্পর্শ করতো। সাধারণতঃ এ ধরনের দাড়ানোর বিষয়টি রক্ষণাত্মক ভঙ্গীমায় দাড়ানো ব্যাটসম্যানকে দেখা যেতো। তবে, চমৎকারভাবে পায়ের কারুকাজের সংমিশ্রণে খেলতেন। অফ ব্রেকের বলকে মিডল স্ট্যাম্পে মোকাবেলা করতে ও শর্ট পিচের বলকে হুক করতেন।

ঘরোয়া প্রথম-শ্রেণীর ইংরেজ কাউন্টি ক্রিকেটে অসামান্য ক্রীড়াশৈলী প্রদর্শনের স্বীকৃতিস্বরূপ ১৯৩৪ সালে উইজডেন কর্তৃক অন্যতম বর্ষসেরা ক্রিকেটার হিসেবে মনোনীত হন। তিনি তার সময়কালে সর্বাধিক চিত্তাকর্ষক খেলোয়াড় হিসেবে স্বীকৃত ছিলেন। কাউন্টি ক্রিকেটে বেশকিছু দূর্দান্ত ইনিংস উপহার দিয়েছেন। তবে দূর্ভাগ্যজনকভাবে কাউন্টি দল হিসেবে নর্দাম্পটনশায়ারে অবস্থানকালীন অধিকাংশ সময়েই বেশ দূর্বল দলের মর্যাদা পায়।

সঠিক অনুচ্ছেদ শিরোনাম কোনটি?
titleA. খেলার ধরন
titleB. অবসর
titleC. প্রথম-শ্রেণীর ক্রিকেট
titleD. টেস্ট ক্রিকেট
উত্তর: titleA
২০১৮ সালের ১লা জানুয়ারী, "দ্য টাইমস অব ইন্ডিয়া" একটি প্রতিবেদন মারফত জানায় যে কিছু হিন্দু গোষ্ঠীদের প্রতিবাদের ফলে সিবিএফসি সাক্ষ্যদান পেতে বিলম্ব হওয়ার দরুন চলচ্চিত্রটিকে জাতীয় পুরস্কারের জন্য মনোনীত করা যাবেনা। হারিয়ে যাওয়া সুযোগের প্রতি আক্ষেপ ব্যক্ত করার সাথে সাথেই পরিচালক রঞ্জন ঘোষ উল্লেখ করেছিলেন যে গন্ডগোলের বিষয়টি কোন পুরষ্কারের চেয়ে বেশি গুরুত্বপূর্ণ।

সঠিক অনুচ্ছেদ শিরোনাম কোনটি?
titleA. জাতীয় পুরস্কার
titleB. চলচ্চিত্র উৎসবে অংশগ্রহণ
titleC. গল্প
titleD. শ্রেষ্ঠাংশে
উত্তর: titleA
ব্রিস্টলের ফিশপন্ডস এলাকায় ডেভিড রবার্ট স্মিথের জন্ম। ব্রিস্ট বয়েজের পক্ষে ফুটবল খেলতে শুরু করেন। পরবর্তীতে ব্রিস্টল সিটি ও ১৯৫৯ সালে মিলওয়ালের সদস্য হন। তবে, ক্রিকেট খেলাকেই পরবর্তীকালে প্রাধান্য দেন। নিচেরসারির ডানহাতি ব্যাটসম্যান ও ডানহাতি মিডিয়াম-ফাস্ট বোলার ডেভিড স্মিথ ১৯৫৬ সাল থেকে পনেরো মৌসুম গ্লুচেস্টারশায়ারের পক্ষে খেলেছিলেন। সচরাচর টনি ব্রাউনের সাথে বোলিং উদ্বোধনে নেতৃত্ব দিতেন। কাউন্টি বোলার হিসেবে সফলতার স্বাক্ষর রেখেছেন। মিডিয়াম পেস বোলিংয়ের চেয়ে কিঞ্চিৎ এগিয়েছিলেন। বলকে উভয় দিকে সিম করাতে পারতেন। 

১৯৫৬ সাল থেকে ১৯৭০ সাল পর্যন্ত ডেভিড স্মিথের [[প্রথম-শ্রেণীর ক্রিকেট|প্রথম-শ্রেণীর]] খেলোয়াড়ী জীবন চলমান ছিল। এ সময়কালে ১,২৫০টি উইকেট পেয়েছেন। টনি ব্রাউনের ন্যায় তিনিও দৌঁড়ে খুব কমই শক্তির অপচয় ঘটাতেন। দর্শনীয় ভঙ্গীমায় ক্রমাগত নিখুঁত ভাব বজায় রেখে সিম বোলিং করতেন। যা ভাবা হতো, তারচেয়েও অধিক গতিসম্পন্ন ছিলো তার বোলিং। ১৯৬০ সালে সেরা সময় কাটে। এ পর্যায়ে ১৪৩ উইকেট লাভ করেন। অল-রাউন্ডারে পরিপূর্ণ দলটিতে ডেভিড স্মিথ সাধারণতঃ নিচেরদিকে ব্যাটিংয়ে নামতেন। তাসত্ত্বেও, মাঝেমধ্যেই কার্যকর রান সংগ্রহে সচেষ্ট ছিলেন।

পাঁচবার মৌসুমে শত উইকেট লাভের মাইলফলক স্পর্শ করেন। ২৯২টি ক্যাচ স্লিপ অঞ্চলে অবস্থান করে দক্ষতার সাথে তালুবন্দী করেন। কাউন্টি দলটির জনপ্রিয় সদস্যের ভাবমূর্তি রক্ষায় নিজেকে সর্বদা সচেষ্ট রাখতেন।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. ব্যক্তিগত জীবন
titleC. বহিঃসংযোগ
titleD. আন্তর্জাতিক ক্রিকেট
উত্তর: titleA
বেঙ্গালুরু-চেন্নাই ও বেঙ্গালুরু-হায়দ্রাবাদ শহরগুলির মধ্যবর্তী অংশে অবস্থান এবং প্রচুর জমির জন্য অনন্তপুর জেলা শিল্পের দিক থেকে যথেষ্ট সম্ভাবনাময়। ২০০৬ সালে ভারত সরকার দেশের ২৫০টি সর্বাধিক অনগ্রসর জেলার তালিকায় এই জেলার নাম নথিভুক্ত করে। অন্ধ্রপ্রদেশের যে ১৩টি জেলা অনগ্রসর অঞ্চল অনুদান তহবিলের অধীনে অনুদান পেয়ে থাকে, এই জেলা সেগুলির মধ্যে অন্যতম।

সঠিক অনুচ্ছেদ শিরোনাম কোনটি?
titleA. প্রশাসনিক বিভাগ
titleB. অর্থনীতি
titleC. বিদ্যুৎ কেন্দ্র
titleD. জনপরিসংখ্যান
উত্তর: titleB
বিভিন্ন জ্যামিতিক বস্তু ও এদের অভিক্ষেপের মধ্যে সম্পর্ক আলোচনা করতে গিয়ে ১৭শ শতকে জ্যামিতির আরেকটি শাখা শুরু হয়। উদাহরণ হিসেবে বলা যায়, কনিকগুলিকে অভিক্ষেপের মাধ্যমে একটি থেকে আরেকটিতে রূপান্তরিত করা যায়। কোন ফ্ল্যাশলাইটকে দেয়ালের সাথে লম্বভাবে ধরলে বৃত্তাকার আলোকপট্টি ফেলে, কিন্তু কোণ করে হেলিয়ে ধরলে দেয়ালে উপবৃত্তাকার আলোকপট্টির সৃষ্টি হয়।

অভিক্ষেপী রূপান্তরের পরেও জ্যামিতিক চিত্রের কিছু কিছু ধর্ম অপরিবর্তনশীল থাকে। এই অপরিবর্তনশীল ধর্মগুলি কী, তাই অভিক্ষেপী জ্যামিতির বিভিন্ন উপপাদ্যের আলোচ্য।

সঠিক অনুচ্ছেদ শিরোনাম কোনটি?
titleA. আধুনিক জ্যামিতি
titleB. মধ্যযুগে জ্যামিতি
titleC. অভিক্ষেপী জ্যামিতি
titleD. বিশ্লেষণী জ্যামিতি
উত্তর: titleC
১৮৮৭ সাল থেকে ১৯০২ সালের সময়কালে ব্যানারম্যান অস্ট্রেলিয়ায় ১২ টেস্ট ম্যাচে আম্পায়ারিত্ব করেন। ২৮ থেকে ৩১ জানুয়ারি, ১৮৮৭ তারিখে সিডনি ক্রিকেট গ্রাউন্ডে অনুষ্ঠিত অস্ট্রেলিয়া-ইংল্যান্ডের মধ্যকার টেস্ট খেলায় আম্পায়ারের দায়িত্ব পালন করেন। তার সাথে ছিলেন একমাত্র টেস্ট ম্যাচে আম্পায়ারের দায়িত্ব পালনকারী হেনরি রলিনসন। ১৯০১-০২ মৌসুমে ব্যানারম্যান তার সর্বশেষ টেস্ট ম্যাচে আম্পায়ারের দায়িত্বে ছিলেন। মেলবোর্নে অনুষ্ঠিত নিচু স্কোরের ঐ খেলায় অস্ট্রেলিয়া ৩২ রানে জয়ী হয়েছিল। একই সাথে তার সঙ্গী ছিলেন প্রথম আম্পায়ার হিসেবে দায়িত্বপালনরত বব ক্রোকেট। দুই খেলায় আনুষ্ঠানিকভাবে দায়িত্ব পালন করলেও খেলোয়াড় হিসেবে তার ভাই ছিলেন আলিক। চার ইনিংসে আলিক করেছিলেন মাত্র ২৩ রান।

১৮৯৭-৯৮ মৌসুমে অনুষ্ঠিত সিরিজের পঞ্চম টেস্টে ব্যানারম্যান অস্ট্রেলীয় ব্যাটসম্যান জো ডার্লিংয়ের বিপক্ষে একটি জোড়ালো এলবিডব্লিউ’র আবেদন নাকচ করেন। এ সময় খেলা নাটকীয় অবস্থানে ছিল। এলবিডব্লিউ’র আবেদন যথার্থ থাকলেও আম্পায়ারের সম্মুখ দিয়ে দৌঁড়ানোয় তা অদৃশ্যমান ছিল ও আবেদনটি নাকচ হয়ে যায়। তখন ডার্লিং ৫০ রানে ছিলেন ও পরবর্তীকালে নিজ সংগ্রহশালাকে ১৬০ রানে রূপান্তরিত করেন। অস্ট্রেলিয়া দল বিজয়লাভে সক্ষম হয়। খেলার পর ব্যানারম্যান আনুষ্ঠানিকভাবে ইংরেজ উইকেট-রক্ষকের বিপক্ষে ছল-চাতুরীর অভিযোগ উত্থাপন করেন।

সঠিক অনুচ্ছেদ শিরোনাম কোনটি?
titleA. অবসর-পরবর্তী জীবন
titleB. খেলোয়াড়ী জীবন
titleC. আম্পায়ারিত্ব
titleD. প্রারম্ভিক জীবন
উত্তর: titleC
পশ্চিমবঙ্গের হুগলি জেলার আরামবাগ মহকুমায় অবস্থিত কামারপুকুর গ্রামে ১৮৩৬ সালে এক দরিদ্র ধর্মনিষ্ঠ রক্ষণশীল ব্রাহ্মণ পরিবারে রামকৃষ্ণ পরমহংসের জন্ম হয়। তিনি পিতা ক্ষুদিরাম চট্টোপাধ্যায় এবং মা চন্দ্রমণি দেবীর চতুর্থ ও শেষ সন্তান। কথিত আছে, শ্রীরামকৃষ্ণের জন্মের পূর্বে তাঁর পিতামাতার সম্মুখে বেশ কয়েকটি অলৌকিক ঘটনা ঘটেছিল। সন্তানসম্ভবা চন্দ্রমণি দেবী দেখেছিলেন শিবলিঙ্গ থেকে নির্গত একটি জ্যোতি তাঁর গর্ভে প্রবেশ করছে। তাঁর জন্মের অব্যবহিত পূর্বে গয়ায় তীর্থভ্রমণে গিয়ে ক্ষুদিরাম গদাধর বিষ্ণুকে স্বপ্নে দর্শন করেন। সেই কারণে তিনি নবজাতকের নাম রাখেন গদাধর।

শৈশবে গদাই নামে পরিচিত গদাধর তাঁর গ্রামবাসীদের অত্যন্ত প্রিয় ছিলেন। অঙ্কন ও মাটির প্রতিমা নির্মাণে তাঁর ছিল সহজাত দক্ষতা। যদিও প্রথাগত শিক্ষায় তাঁর আদৌ মনযোগ ছিল না। সেযুগে ব্রাহ্মণসমাজে প্রচলিত সংস্কৃত শিক্ষাকে তিনি “চালকলা-বাঁধা বিদ্যা” (অর্থাৎ পুরোহিতের জীবিকা-উপার্জনী শিক্ষা) বলে উপহাস করেন এবং তা গ্রহণে অস্বীকার করেন। তবে পাঠশালার শিক্ষাব্যবস্থার প্রতি তার ঔদাসিন্য থাকলেও নতুন কিছু শিখতে তার আগ্রহের অন্ত ছিল না। গানবাজনা, কথকতা ও ধর্মীয় উপাখ্যান অবলম্বনে যাত্রাভিনয়ে তিনি অনায়াসে পারদর্শিতা অর্জন করেন। তীর্থযাত্রী, সন্ন্যাসী এবং গ্রাম্য পুরাণকথকদের কথকতা শুনে অতি অল্প বয়সেই পুরাণ, রামায়ণ, মহাভারত ও ভাগবতে বুৎপত্তি অর্জন করেন গদাধর। মাতৃভাষা বাংলায় তার অক্ষরজ্ঞান ছিল; কিন্তু সংস্কৃত অনুধাবনে সক্ষম হলেও সেই ভাষা তিনি বলতে পারতেন না। পুরীর পথে কামারপুকুরে বিশ্রামরত সন্ন্যাসীদের সেবাযত্ন করার সঙ্গে সঙ্গে তাদের ধর্মীয় বিতর্ক মন দিয়ে শুনতেন গদাধর।

শ্রীরামকৃষ্ণের স্মৃতিচারণা থেকে জানা যায়, ছয়-সাত বছর বয়স থেকেই তার মধ্যে আধ্যাত্মিক ভাবতন্ময়তা দেখা দিত। একবার ধানক্ষেতের পথে চলতে চলতে আকাশে কালো মেঘের পটে সাদা বলাকার সৌন্দর্যে মোহিত হয়ে তিনি বাহ্যজ্ঞানরহিত হন। পরবর্তীকালে তার সেই অবস্থাকে তিনি ব্যাখ্যা করেন এক অনির্বচনীয় আনন্দের অভিজ্ঞতারূপে। বাল্যকালে আরও কয়েকবার তার অনুরূপ ভাবতন্ময়তা দেখা দিয়েছিল – একবার দেবী বিশালাক্ষীর পূজার সময়, আরেকবার শিবরাত্রি উপলক্ষে যাত্রায় শিবের চরিত্রাভিনয়কালে। দশ-বারো বছর বয়স থেকে এই ভাবতন্ময়তা তার নৈমিত্তিক ব্যাপার হয়ে দাঁড়ায় ।
১৮৪৩ সালে পিতৃবিয়োগের পর পরিবারের ভার গ্রহণ করেন তার অগ্রজ রামকুমার। এই ঘটনা গদাধরের মনে গভীর প্রভাব বিস্তার করে। ধর্মীয় জীবনযাপনের ইচ্ছা তার মনে দৃঢ় হয়। পিতার অভাব তাকে মায়ের খুব কাছে নিয়ে আসে; ঘরের কাজ ও গৃহদেবতার পূজাপাঠে তিনি অধিকতর সময় ব্যয় করতে থাকেন; আত্মমগ্ন হয়ে থাকেন ধর্মীয় মহাকাব্য পাঠে।

গদাধর যখন কিশোর, তখন তার পরিবারের আর্থিক সংকট দেখা দেয়। রামকুমার কলকাতায় একটি সংস্কৃত টোল খোলেন ও পুরোহিতের বৃত্তি গ্রহণ করেন। ১৮৫২ সালে দাদাকে পৌরোহিত্যে সহায়তা করার মানসে গদাধর কলকাতায় পদার্পণ করেন।

সঠিক অনুচ্ছেদ শিরোনাম কোনটি?
titleA. সাধনা
titleB. জন্ম ও শৈশব
titleC. বৈষ্ণবীয় ভক্তিসাধনা
titleD. তোতাপুরী ও বৈদান্তিক সাধনা
উত্তর: titleB
ভারতীয় স্বাধীনতার পরে, রাইয়ের রেজিমেন্ট, দশম গুর্খা রাইফেলস, যা মূলত রাই জাতিগোষ্ঠীর সৈন্য নিয়োগ করেছিল, যুক্তরাজ্যে বরাদ্দ পেয়েছিল এবং একটি ব্রিটিশ সেনা রেজিমেন্টে পরিণত হয়। রাই ভারতীয় সেনাবাহিনীতে চাকরি করার সিদ্ধান্ত নিয়েছিলেন এবং সদ্য পুনরুত্থিত একাদশতম গোর্খা রাইফেলসে যোগ দিয়েছিলেন। ১৯৪৮ সালের ২৩ আগস্ট, তিনি ১১ তম গোর্খায় দ্বিতীয় লেফটেন্যান্ট হিসাবে স্বল্প-পরিষেবা কমিশন পেয়েছিলেন (২৮ আগস্ট ১৯৪৬ সালের জ্যেষ্ঠতা অনুযায়ী) ১৯৫১ সালের ৭ ফেব্রুয়ারি ( ২৭ আগস্ট ১৯৪৮ সালের জ্যেষ্ঠতা অনুযায়ী) তিনি লেফটেন্যান্ট হিসাবে নিয়মিত কমিশন পান, এবং ১৯৫৪ সালের ২৭ আগস্ট ক্যাপ্টেনের পদোন্নতি লাভ করেন। ১৯৫৬ সালের ২০ নভেম্বর তাঁকে আসাম রাইফেলসের ৮ ম ব্যাটালিয়নে চাকরীর দায়িত্ব দেওয়া হয়, এবং তারপরে ১৯৫৭ সালের ১ ডিসেম্বর ভিলজ গার্ডসে (নাগা পাহাড়, টুয়েনস্যাং অঞ্চল) দায়িত্বপ্রাপ্ত হন। ১৯৫৮ সালের ১ মার্চ তিনি অফিসার কমান্ডিং ভিলেজ গার্ড (টুয়েনস্যাং উইং) নিযুক্ত হন। 

নাগাল্যান্ড বিদ্রোহ চলাকালীন প্লাটুনের নেতৃত্বের সময় ৩ মে ১৯৬১ তে রায়কে তাঁর বীরত্বের জন্য অশোকচক্র দিয়ে ভূষিত করা হয়েছিল: নং 9-প্রেস / 62। - রাষ্ট্রপতি অত্যন্ত স্পষ্টতই সাহসিকতার জন্য অশোক চক্রের প্রথম শ্রেণির পুরষ্কার অনুমোদনে সন্তুষ্ট: 

সঠিক অনুচ্ছেদ শিরোনাম কোনটি?
titleA. দ্বিতীয় বিশ্বযুদ্ধ
titleB. ভারতীয় সেনা পরিষেবা
titleC. জীবনের প্রথমার্ধ
titleD. পরবর্তী জীবন এবং পরলোক গমন
উত্তর: titleB
আবু বকরের স্ত্রী কুতাইলা বিনতে আবদুল উজ্জা ইসলাম গ্রহণ করেন নি। আবু বকর তাকে তালাক দিয়েছিলেন। তার অন্য স্ত্রী উম্ম রুমান ইসলাম গ্রহণ করেন। তার ছেলে আবদুর রহমান ইবনে আবি বকর ছাড়া অন্য সবাই ইসলাম গ্রহণ করেছিলেন। ফলে আবু বকরের সাথে তার বিচ্ছেদ ঘটে। আবদুর রহমান ইবনে আবি বকর পরবর্তীকালে মুসলিম হয়েছিলেন।

আবু বকরের ইসলাম গ্রহণ অনেককে ইসলাম গ্রহণে অণুপ্রাণিত করেছে। তিনি তার ঘনিষ্ঠ বন্ধুদের ইসলাম গ্রহণে উৎসাহ যোগান। তার দ্বারা উৎসাহিত হয়ে অনেকে গ্রহণ করেছিলেন।

আবু বকরের অণুপ্রেরণায় ইসলাম গ্রহণকারীদের মধ্যে রয়েছেন:


আবু বকরের ইসলাম গ্রহণ সুদূরপ্রসারী ফলাফল এনেছিল। মক্কায় এসময় দাসপ্রথা প্রচলিত ছিল। দাসদের মধ্যে অনেকে ইসলাম গ্রহণ করে। সাধারণ মুক্ত ব্যক্তিরা ইসলাম গ্রহণের পর বিরোধিতার সম্মুখীন হতে থাকে তবে তারা তাদের নিজ গোত্রের নিরাপত্তা ভোগ করত। কিন্তু দাসদের কোনো নিরাপত্তা ছিল না এবং তারা নির্যাতনের সম্মুখীন হয়। আবু বকর দাসদের প্রতি সদয় হয়ে অনেককে কিনে নিয়ে মুক্ত করে দেন। আবু বকরের মুক্ত করা দাসরা অধিকাংশ নারী, বৃদ্ধ বা দুর্বল ব্যক্তি ছিল

তার মুক্ত করা দাসদের মধ্যে রয়েছেন :

সঠিক অনুচ্ছেদ শিরোনাম কোনটি?
titleA. ইসলাম গ্রহণের পর জীবন
titleB. বংশধারা ও উপাধি
titleC. মৃত্যু
titleD. প্রথম জীবন
উত্তর: titleA
বিনা বিচারে বন্দী করে রাখার জন্যে পাহাড়ের ওপর দুর্গম এই স্থানকে বেছে নেয় ইংরেজরা। ১৯৩৭ সাল পর্যন্ত এখানে মোট বন্দী ছিলেন ৫২৫ জন। বন্দী বিপ্লবীরা একবার জেলের ভেতরে রবীন্দ্র জয়ন্তী পালন করেন, এবং কবিকে জন্মদিনের অভিনন্দন জানান। স্বয়ং রবীন্দ্রনাথ তখন দার্জিলিং অবস্থান করছিলেন। এ কথা জানতে পেরে তিনি তার প্রত্যুত্তর দেন এই বলে "অমৃতের পুত্র মোরা কাহারা শোনাল বিশ্বময়, আত্মবিসর্জন করি আত্মারে কে জানিল অক্ষয়"। হিজলী জেলে গুলিচালনার প্রতিবাদে বক্সায় বন্দী বিপ্লবীরা অনশন করেছেন। প্রমথ ভৌমিক, জ্ঞান চক্রবর্তী, কৃষ্ণপদ চক্রবর্তী প্রমুখ অনুশীলন সমিতি ও যুগান্তর দলের জাতীয়তাবাদী বিপ্লবীদের এই দুর্গে ১৯৩০-এর দশক অবধি বন্দী করে রাখা হয়েছিল। পরবর্তীকালেও কবি সুভাষ মুখোপাধ্যায়, বিনয় চৌধুরী, সতীশচন্দ্র পাকড়াশী, ননী ভৌমিক, পারভেজ শাহেদী, চিন্মোহন সেহানবীশ প্রমুখ কমিউনিস্ট বিপ্লবী ও বুদ্ধিজীবী এই দুর্গে বন্দী ছিলেন ১৯৫০-এর দশকে।

সঠিক অনুচ্ছেদ শিরোনাম কোনটি?
titleA. তিব্বতি শরণার্থী সমস্যা
titleB. ট্রেকিং
titleC. বন্দী বিপ্লবীরা
titleD. ইতিহাস
উত্তর: titleC
রমা চৌধুরী ১৯৪১ সালের ১৪ অক্টোবর চট্টগ্রামের বোয়ালখালী থানার পোপাদিয়া গ্রামে জন্মগ্রহণ করেছিলেন। বলা হয়ে থাকে তিনি দক্ষিণ চট্টগ্রামের প্রথম নারী স্নাতকোত্তর (এমএ)। তিনি ১৯৬১ সালে ঢাকা বিশ্ববিদ্যালয় থেকে বাংলা ভাষা ও সাহিত্যে স্নাতকোত্তর ডিগ্রি অর্জন করেন। রমা চৌধুরী ১৯৬২ সালে কক্সবাজার বালিকা উচ্চ বিদ্যালয়ে প্রধান শিক্ষিকার দায়িত্ব পালনের মধ্য দিয়ে পূর্ণাঙ্গ কর্মজীবন শুরু করেন। পরে দীর্ঘ ১৬ বছর তিনি বিভিন্ন উচ্চ বিদ্যালয়ে প্রধান শিক্ষিকার দায়িত্ব পালন করেন।

সঠিক অনুচ্ছেদ শিরোনাম কোনটি?
titleA. মৃত্যু
titleB. মুক্তিযুদ্ধে নির্যাতনের শিকার
titleC. জন্ম ও কর্মজীবন
titleD. রমা চৌধুরীর সামাজিক আচরন
উত্তর: titleC
১৯৯৯ সালে অষ্টম জাতীয় সংসদ নির্বাচনের আগে বিএনপি, জামায়াতে ইসলামী, জাতীয় পার্টি এবং ইসলামী ঐক্য জোট মিলিত হয়ে চার-দলীয় ঐক্য জোট গঠন করে। কিন্তু কিছু দিন পরেই জাতীয় পার্টির একটি অংশ এরশাদের নেতৃত্বে দল থেকে বের হয়ে যায়। কিন্তু নাজিউর রহমান মঞ্জুরের সমর্থক অংশটি জোটে থেকে যায়। জোটভূক্ত দলসমূহ:

সঠিক অনুচ্ছেদ শিরোনাম কোনটি?
titleA. খালেদা জিয়ার নেতৃত্বে প্রথম সরকার (পঞ্চম জাতীয় সংসদ)
titleB. দলীয় স্লোগান
titleC. চারদলীয় জোট গঠন
titleD. ইতিহাস
উত্তর: titleC